CELEX: 22021D2175
Language: et
Date: 2021-11-26 00:00:00
Title: AKV-Eli suursaadikute komitee otsus nr 3/2021, 26. november 2021, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed [2021/2175]

9.12.2021   
               
               
                  ET
               
               
                  Euroopa Liidu Teataja
               
               
                  L 441/3
               
            
         AKV-ELI SUURSAADIKUTE KOMITEE OTSUS nr 3/2021,
         26. november 2021,
         millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed [2021/2175]
         AKV-ELi SUURSAADIKUTE KOMITEE,
         võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, (1) eriti selle artikli 15 lõiget 4 ja artikli 16 lõiget 2 koostoimes artikli 95 lõikega 4,
         ning arvestades järgmist:
         
                     (1)
                  
                  
                     Koostöölepingule ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel (edaspidi „AKV-ELi koostööleping“) kirjutati alla 23. juunil 2000 Cotonous ja see jõustus 1. aprillil 2003. AKV-ELi suursaadikute komitee otsuse nr 3/2019 (2) (edaspidi „üleminekumeetmeid käsitlev otsus“) kohaselt kohaldatakse AKV-ELi koostöölepingut kuni 30. novembrini 2021.
                  
               
                     (2)
                  
                  
                     AKV-ELi koostöölepingu artikli 95 lõike 4 esimese lõigu kohaselt alustati 2018. aasta septembris läbirääkimisi uue AKV-ELi koostöölepingu (edaspidi „uus leping“) sõlmimiseks. Uus leping ei ole valmis kohaldamiseks alates 30. novembrist 2021, mis on kehtiva õigusraamistiku aegumise kuupäev. Seetõttu on vaja muuta üleminekumeetmeid käsitlevat otsust, et täiendavalt pikendada AKV-ELi koostöölepingu sätete kohaldamist.
                  
               
                     (3)
                  
                  
                     AKV-ELi koostöölepingu artikli 95 lõike 4 teise lõigu kohaselt võtab AKV-ELi ministrite nõukogu kõik üleminekumeetmed, mida võib vaja minna uue lepingu jõustumiseni.
                  
               
                     (4)
                  
                  
                     AKV-ELi ministrite nõukogu delegeeris 23. mail 2019 AKV-ELi koostöölepingu artikli 15 lõike 4 kohaselt AKV-ELi suursaadikute komiteele õiguse võtta vastu kõik üleminekumeetmed (3).
                  
               
                     (5)
                  
                  
                     Seepärast on asjakohane, et AKV-ELi suursaadikute komitee võtaks vastu AKV-ELi koostöölepingu artikli 95 lõike 4 kohaselt otsuse muuta üleminekumeetmeid käsitlevat otsust, et pikendada AKV-ELi koostöölepingu sätete kohaldamist kuni 30. juunini 2022 või kuni uue lepingu jõustumiseni või kuni liidu ja AKV riikide vahelise uue lepingu ajutise kohaldamiseni, olenevalt sellest, milline neist on varaseim.
                  
               
                     (6)
                  
                  
                     AKV-ELi koostöölepingu sätteid kohaldatakse jätkuvalt eesmärgiga säilitada ühelt poolt liidu ja selle liikmesriikide ning teiselt poolt AKV riikide vaheliste suhete järjepidevus. Seega ei ole muudetud üleminekumeetmete puhul tegemist AKV-ELi koostöölepingu muudatustega, nagu on sätestatud selle artikli 95 lõikes 3,
                  
               ON VASTU VÕTNUD KÄESOLEVA OTSUSE:
         
            Artikkel 1
            AKV-ELi suursaadikute komitee otsuse nr 3/2019 artiklis 1 asendatakse kuupäev „30. novembrini 2021“ kuupäevaga „30. juunini 2022“.
         
         
            Artikkel 2
            Käesolev otsus jõustub 1. detsembril 2021.
         
         
            Brüssel, 26. november 2021
            
               
                  AKV–ELi ministrite nõukogu nimel
               
               
                  AKV-ELi suursaadikute komitee nimel
               
               
                  eesistuja
               
               Iztok JARC
            
         
         
            (1)  EÜT L 317, 15.12.2000, lk 3. AKV-ELi koostöölepingut on muudetud 25. juunil 2005 Luxembourgis alla kirjutatud lepinguga (ELT L 209, 11.8.2005, lk 27) ja 22. juunil 2010 Ouagadougous alla kirjutatud lepinguga (ELT L 287, 4.11.2010, lk 3).
         
            (2)  AKV-ELi suursaadikute komitee 17. detsembri 2019. aasta otsus nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed (ELT L 1, 3.1.2020, lk 3).
         
            (3)  AKV-ELi ministrite nõukogu 23. mai 2019. aasta otsus nr 1/2019 AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta (ELT L 146, 5.6.2019, lk 114).